CELEX: C2004/217/28
Language: da
Date: 2004-08-28 00:00:00
Title: Sag C-275/04: Sag anlagt den 29. juni 2004 af Kommissionen for De Europæiske Fællesskaber mod Kongeriget Belgien

28.8.2004   
            
            
               DA
            
            
               Den Europæiske Unions Tidende
            
            
               C 217/15
            
         Sag anlagt den 29. juni 2004 af Kommissionen for De Europæiske Fællesskaber mod Kongeriget Belgien
   (Sag C-275/04)
   (2004/C 217/28)
   Ved De Europæiske Fællesskabers Domstol er der den 29. juni 2004 anlagt sag mod Kongeriget Belgien af Kommissionen for De Europæiske Fællesskaber ved C. Giolito og G. Wilms, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås at Kongeriget Belgien har tilsidesat sine forpligtelser i henhold til artikel 6, stk. 3, 9, 10 og 11 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter (1), der fra den 31. maj 2000 har ophævet og erstattet Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (2), der forfølger det samme formål som i EF-traktatens artikel 10, idet:
               
                           —
                        
                        
                           den ikke inden for den gældende frist har opført sine konstaterede fordringer i regnskabet som omhandlet i artikel 6, stk. 3, litra a), i forordning nr. 1150/2000 (3),
                           og
                        
                     
                           —
                        
                        
                           den ikke har kontrolleret om der siden 1. januar 1995 har været andre forsinkelser i overdragelsen af de egne indtægter som følge af en forsinket registrering i regnskabet som omhandlet i artikel 6, stk. 3, litra a), i forordning nr. 1150/2000, ved at have ødelagt de arkiver, som vedrørte denne periode, og ved ikke at have meddelt Kommissionen disse forsinkelser med henblik på at denne kunne beregne de skyldige morarenter i henhold til artikel 11 i forordning nr. 1552/89 (4) på grund af en forsinket overdragelse af de egne indtægter.
                        
                     
         
               2.
            
            
               Kongeriget Belgien tilpligtes at betale sagens omkostninger.
            
         Søgsmålsgrunde og væsentligste argumenter:
   Kongeriget Belgiens tilsidesættelse af fællesskabsretlige bestemmelser vedrørende regnskabsmæssig kreditering har medført en forsinket overdragelse af de egne indtægter. Medlemsstaterne er nemlig forpligtet til at kreditere ikke-anfægtede garantibeløb af konstaterede fordringer i regnskabet som omhandlet i artikel 6, stk. 3, litra a), i forordning nr. 1150/2000 (»A-regnskaberne«), hvorimod regnskabet som omhandlet i artikel 6, stk. 3, litra b), i samme forordning (»B-regnskaberne«) er alene forbeholdt konstaterede fordringer, som endnu ikke er opkrævet, og for hvilke der ikke er stillet nogen kaution. De beløb, der er dækket af den garanti, som er udstedt inden for rammerne af en procedure for ekstern fællesskabsforsendelse (T1, TIR-carnet, ATA-carnet, osv.) kan kun opføres i et særskilt regnskab på de betingelser, at de er behørigt bestridt, hvilket navnlig indebærer at fristen overholdes og at der indgives skriftlig klage.
   Kommissionen kan ikke acceptere de af Kongeriget Belgien fremførte begrundelser til støtte for disse uregelmæssigheder og forsinkelsen vedrørende de konstaterede fordringer.
   
      (1)  EFT L 293, s. 9.
   
      (2)  EFT L 185, s. 24.
   
      (3)  Rådets forordning (EF, Euratom) nr. 1150/2000 af 22.5.2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1).
   
      (4)  Rådets forordning (EØF, Euratom) nr. 1552/89 af 29.5.1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1).